google/wiki40b huggingface dataset:
200-årene

-- 200 -- 201 -- 202 -- 203 -- 204 -- 205 -- 206 -- 207 -- 208 -- 209
Tiårsoversikt
Sheshan

Sheshan, også kjent som Xixiashan eller Zose, er et lite fjell ved Songjiang nær Shanghai i Kina som er mest kjent som et katolsk valfartsmål for Maria-valfarter fra hele Kina. Høydepunktet er den 24. mai.
Fjellet ligger i en idyllisk skog med skogsveier og rislende bekker, og har to topper, en vestlig og en østlig. Det høyeste er på 100 meter over havet, slik at det i Norge vel ville blitt kalt en ås eller en høyde, selv om ordet fjell (shan)  brukes på kinesisk. 
Ifølge en gammel legende bodde det en eneboer her med familienavnet She, derav Sheshan. Under Sung-dynastiet var det store og små templer her; idag er det kun tilbake en liten pagode som er det eneste som er igjen av tempelet Puzhao.
I 1720 var Kangxi-keiseren på reise forbi, og han gav fjellet navnet Lansunshan (De blåaktige bambusskudds fjell).
Ved høydens fot er ordene De kristnes hjelp hugget inn på hovedporten. På vei opp til toppen kommer man halvveis oppe til en kirke bygget i 1894. Inskripsjonen der sier: «Hvil deg lit ved dette lille kapell halvveis opp til toppen og frembær din barnlige pietet. Stig så noen trinn lenger opp og trygle om Guds Mors miskunn». Her er det tre  paviljonger med statuer av jomfru Maria, Josef og Jesu Hellige Hjerte. Bygningene bak kirken huset et katolsk presteseminar mellom 1982 og 1986, et regionalseminar for kandidater fra bispedømmet Shanghai og for bispedømmene i provinsene Jiangsu, Zhejiang, Anhui, Shandong, Fujian og Jiangxi. Etter at prestestudentene flyttet til et større anlegg nedenfor høyden, er det gamle seminaret blitt et gamlehjem, Guanqi konvalesenshjem (åpnet oktober 1988).
Videre opp mot toppen kommer man forbi en statue med Jesus i Getsemane, fra 1907, og de 14 korsveistasjoner. I 1863 kjøpte den katolske kirke i Shanghai land på vesthellingen av Sheshans topp, og i august 1866 ble det bygd en åttekantet paviljong med et alter og en statue av Vår Frue. Fra 1871 til 1873 bygde man en kirke på selve toppen, og den ble dedisert til «Vår Frue de kristnes hjelp». 
Arbeidet på den nåværende Mariabasilikaen begynte i 1925, og pågikk i ti år. Den ble dedisert 16. november 1935. Arkitekt og byggmester var den portugisiske jesuittprest Diniz. I 1946 fikk gav Vatikanet kirken rang som Basilica minor. 
Basilikaen er vestvendt, har en lengde på 56 m, en bredde på 25 m, og et hvelv i 17 m høyde. Spiret er på 38 m. Alteret er av marmor. Kirkens grunnplan er korsformet. 
Under kulturrevolusjonen ble basilikaen og tilliggende bygninger enten ødelagt eller konfiskert til annet bruk. I mai 1981 ble Sheshanbasilikaen gitt tilbake til Shanghai bispedømme. Bispedømmet restaurerte anlegget, og fikk også offentlig støtte til det. Den 1. mai 2000 ble en ny mariastatue på 3,87 m. på basilikaens spir som erstatning for den originalstatue som var blitt ødelagt under Kulturrevolusjonen. Mange tusener overvar den takksigelsesmesse som biskop Aloysius Jin Luxian av Shanghai feiret ved den anledning.
Pannebein

Anatomi

Knokkelen er formet som et hjerteskjell, og er samensatt av tre deler: squama frontalis, den flate og største delen, hovedregionen av pannen; pars orbitalis ossis frontalis, den horisontale og nest-største regionen; og nesepartiet, som artikulerer med nesebeinet og processus frontalis maxillae for å forme neseroten.
Øynene ligger hos alle virveldyr inntil pannebeinet, slik at den øvre delen av øyehulene utgjøres av pennebeinet. Hos pattedyr har denne delen bihule, og hos menneskeaper avsluttes pannebeinet over hvert øye med en tydelig øyebrynsbue.
Birkirkara FC

Birkirkara FC (Birkirkara Football Club) er en maltesisk fotballklubb. Den holder til i Birkirkara som er den største byen på øya Malta.
Klubben ble grunnlagt i 1950 skjønt det var først på 90-tallet at den begynte å få ambisjoner og sikte høyt. Dette var begynnelsen på en ny æra, markert ved at Birkirkara i 1996/97-sesongen endte opp på andreplass i maltesisk toppserie bak Valletta og kvalifiserte seg for første gang til UEFA-cupen. Da spilte de mot Spartak Trnava.
I 1997/98-sesongen tapte Birkirkara gullet i serien i siste kamp for Valletta. Birkirkara trengte bare et poeng i siste kamp mot Valletta for å ta gullet, men Valletta tok alle tre poengene sammen med gullet etter et straffespark som er blitt omtalt som meget kontroversiellt.
Siden den tid har Birkirkara vunnet serien to ganger, i 2000 og 2006. De har vunnet den maltesiske cupen fire ganger.
Columbia University Press

Columbia University Press er et forlag som ble grunnlagt i 1893. Den har sitt hovedkvarter i New York, og er tilknyttet Columbia University. Den er siden 2014 ledet av Jennifer Crewe og utgir bøker innenfor humaniora og vitenskaper, deriblant på feltene litteratur- og kulturhistorie, historie, sosialt arbeid, sosiologi, religion, film og statsvitenskap.
Håbakken

Håbakken er en grend og et næringsområde i Lærdal kommune i Sogn og Fjordane.
Den østlige munningen av verdens lengste veitunnel Lærdalstunnelen ligger her. Lærdalstunnelen næringspark er lokalisert nær munningen. Det meste kjente på Håbakken er kro/gatekjøkkenet «Haabakken», et populært stoppested for trailersjåfører på E16. I 2011 utvidet Lærdal kommune næringsparken.
Nelsonagrilus

Utseende

Ganske små (4 - 4,5 millimeter), smale, mørke praktbiller med mer eller mindre tydelig metallglans. Oversiden er fint hårete. Hodet er rundet, antennene korte og tynne. Pornotum har rundede sider, dekkvingene er nokså jevnbrede.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Slekten er kjent fra Laos og Sumatra.
Neon (slekt)

Utbredelse

Neon er utbredt i Europa, østover i Asia, og i Nord-Afrika. Den finnes også i Nord-Amerika og Sør-Amerika.

Utseende

Neon artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkopper skiller seg ut ved at de har evnen til i en viss grad å fokusere blikket.
Moroer

Moroer eller bangsamoroer (av spansk moros) er en etnisk folkegruppe, som blant annet innvandret til øya Mindanao og Suluøyene i de sørlige Filippinene, fra Taiwan.
Morofolket, som består av (minst) tretten ulike folkegrupper; maranaw, maguindanao, tausug, yakan, iranun, sama, badjao, kalibugan, kalagan, sangil, palawani, molbog og jama mapun, ble introdusert for islam under det 14. århundre og har siden blitt regnet som muslimer.
Moroene utgjør omkring fem prosent av befolkningen på Filippinene og klassifiseres gjerne språklig som ti undergrupper.
Torvik (Herøy)

Torvik er et sted på Leinøya i Herøy kommune i Møre og Romsdal. Ved sjøen ligger Herøyterminalen og hver dag har Torvik anløp av Hurtigruten. Sørgående Hurtigrute anløper Torvik ved 02-tiden på natten, mens nordgående Hurtigrute har anløp ved 07-tiden i sommerhalvåret og ved 10-tiden i vinterhalvåret.
Fram til 1976 gikk det ferge mellom Torvik og Ulsteinvik og fram til 1982 mellom Torvik og Runde.
Coeligetes

Utseende

Nokså store (9 - 13,5 millimeter), avlange bladbiller, gjerne rødlige med mørke dekkvinger.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia (Malaysia, Indonesia).
The Outsiders

Handling

Handlingen er lagt til Tulsa, Oklahoma på 1960-tallet. Her skapes en fortettet atmosfære fra en by hvor de unge enten er greasers fra arbeiderklassen eller socs (sosser) fra overklassen. De bor på hver sin side av byen og er så fiendtlig innstilt at slagsmål og forulempninger hører til dagens orden. Eksponentene for greaserne er Ponyboy på 14 år og Johnny på 16 år, som vokser opp i hjem uten samhold og antydning til kjærlighet. Noen ganger er det så ille at tenåringene rømmer hjemmefra og sover ute i parker. 
En kveld bryter det ut et slagsmål mellom gjengene og en unggutt fra det fine kvarteret dør av et knivstikk. Ponyboy og Johnny, blir nødt til å flykte til en forlatt kirke. Der får de tid til å reflektere over det som har skjedd og etter en stund bestemmer de seg for å vende tilbake og ta konsekvensene av det som skjedde den skjebnesvangre kvelden.

Om filmen

The Ousiders ble en moderat publikumssuksess da den innbrakte $25,7 millioner ved amerikanske kinoer. Den havnet på en 28-plass over de mest innbringende filmene i USA i 1983.
Den har fått 64 % på Rotten Tomatoes, og 41 % på Metacritic. Den amerikanske filmkritikeren Roger Ebert gav den 2,5 av 4 stjerner. Rolling Stone og The Boston Globe var blant de publikasjoner som gav den best omtale, mens The New York Times var blant de mest kritiske.
Filmen fikk god omtale av Aftenpostens anmelder, som blant annet skrev: «En ungdomsfilm utenom det vanlige har Francis Coppola ( "Gudfaren" , "Apocalypse nå" ) denne gang vært mester for. En beretning som engasjerer, appellerer og sjokkerer. Coppola når inn til kjernen av et miljø hvor det å være ung er blitt et problem i seg selv». Den fikk terningkast fire av Dagbladet.
Kåre Thomsen

Karriere

Thomsen var under oppveksten sterkt influert av jazz-fusion og spilte i band som «Rabies» (sammen med trommeslageren Atle Garmann og bassisten Knut Vaksdal), og «One Step Limbo» sammen med bl.a. Program 81/82-vokalisten Kate Augestad og bassist Frank Hovland.
I 1987 dukket Thomsen opp i programmet «Nattsang» i NRK som del av bandet «Growl», bestående av Karl Seglem (saxophone), Vigleik Storaas (piano), Odd Magne Gridseth (bass) og Terje Isungset (trommer) i tillegg til Thomsen.
Thomsen var også med på en åtte mann sterk gitar-happening (Mats Grønner, Ronny Heimdal, Morten Sæle, Kato Ådland, Reinhardt Døskeland, Mads Eriksen og Jan Ove Nordeide i tillegg til Thomsen) som forsterket broren Ole Thomsens band «Electric Heavyland» (Frank Jakobsen, Øivind Lunde og Harald Dahlstrøm i tillegg til broren) under en konsert på Nattjazzen i 1993. Utover dette har Thomsen en rekke opptredener på Bergens jazzfestival Nattjazz, som medlem av bandene «Tundra» (1984), «Growl» (1986-87), «Poems for Trio» (1986-93, 1989-91 with Frode Rasmussen), «Hip Slippers» (1991) og «Frank's Friends N'Loose Ends» (1993).
Har jobbet som grafisk designer siden 1994.
Fenomenologi

Hva er fenomenologi?

Fenomenologi er i sin mest grunnleggende form det å studere bevisstheten slik den fungerer i dagligdags prerefleksiv tilstand for å finne ut nøyaktig hvordan fenomener fremstår for bevisstheten, og hvordan bevisstheten forholder seg til dem. Et nøkkelbegrep i så måte er intensjonalitet, at bevisstheten alltid er bevissthet om noe; bevisstheten retter seg ut mot verden og mot en gjenstand. Denne gjenstanden kan intenderes på mange forskjellige måter, som for eksempel gjennom direkte persepsjon, hukommelse, retensjon, protensjon, fantasi eller tegnintensjonalitet. Felles for alle disse typene intensjonalitet er at de retter seg mot en gjenstand, og at denne gjenstanden kan bevares som identisk gjennom flere forskjellige intensjonaliteter; bevisstheten retter seg mot samme gjenstand når den først oppleves direkte i persepsjon, så «forsvinnende» i retensjon, og til slutt i hukommelsen.
Det finnes mange forskjellige måter å analysere intensjonalitetene og fenomenene på, men alle skal avdekke måter bevisstheten fungerer på. I mange tilfeller er det snakk om reduksjoner, som i den transcendentale reduksjon. Fenomenologien er gjennomgående antireduksjonistisk, og enhver slik reduksjon er rent instrumentell for at man skal få klarere innblikk i det man studerer.
Tbilisi

Klima

Den gjennomsnittlige årlige temperaturen i Tbilisi er 13.3 ° C. Januar er den kaldeste måneden med en gjennomsnittstemperatur på 2,3 ° C. Juli er den heteste måneden med en gjennomsnittstemperatur på 24,9 ° C. Dagstidens høyeste temperaturer når 32 ° C eller mer i gjennomsnitt 22 dager i løpet av et typisk år. Den absolutte minimum registrerte temperaturen er -24,4 ° C i januar 1883 og det absolutte maksimumet er 42,0 ° C den 17. juli 1882. Mai er den våteste måneden (gjennomsnittlig 77,6 mm nedbør) mens januar er den tørreste (gjennomsnittlig 18,9 mm nedbør). Snø faller i gjennomsnitt 15-25 dager per år. De omkringliggende fjellene fanger ofte skyene i og rundt byen, hovedsakelig i løpet av våren og høstmånedene, noe som resulterer i langvarig regnfullt og / eller overskyet vær. Nordvestlige vinder dominerer i de fleste deler av Tbilisi gjennom hele året. Sørøstlig vind er også vanlig.
Alexandra Beverfjord

Forfatter

Hun er forfatter ved siden av journalist- og redaktørgjerningen. Debuterte gjorde hun med romanen Kretsen, hvor handlingen var lagt til et journalistmiljø i hovedstaden. Hun ble i 2011 tildelt «Maurits Hansen-prisen - Nytt Blod» for debutromanen.
Finlandia

Finlandia er et tonedikt komponert i 1899 og 1900 av Jean Sibelius. Stykket er skrevet for orkester og varer i ca. 8 min. Gjennom dette verket ville Sibelius vise hvor praktfull, vill, uberegnelig og vakker naturen i Finland var. Men da det ble uroppført under navnet Finland vaknar med tekst skrevet av V. A. Koskenniemi, viste det seg også å ha politisk sprengkraft. Finland var under russisk overherredømme og verket ble oppfattet som et utslag av finsk separatisme, så for å unngå tsarens sensur ble navnet endret til Finlandia. 
Hovedtemaet i Finlandia ble en kjent og avholdt finsk hymne, og melodien er senere blitt brukt som melodi på flere sanger, blant andre «Stjernesangen» av Henry Albert Tandberg.
Christian Blom (1782–1861)

Christian Blom (født 20. oktober 1782 på Narverud ved Tønsberg, død 22. april 1861 i Drammen).
Christian Blom var egentlig sjøkaptein og senere skipsreder i Drammen, men var en ivrig musiker og komponist. Han skrev melodien til «Sønner av Norge» av Bjerregaard i 1821 og vant med den Norges vels konkurranse om en nasjonalsang.
Han var aktiv i Det Norske Selskab og startet Det Musikalske Selskab.
Mai Mne (distrikt)

Mai Mne er et distrikt i Debub i det sørlige i Eritrea. Hovedstaden er Mai Mne.
Vanlig barkmåler

Utseende

En nokså stor (vingespenn 37 – 45 mm), slank, lys grå måler. Forvingene har tre, mer eller mindre tydelige, bølgete, smale, mørke tverrbånd, de kan også ha brune flekker. Bakvingen har ett slikt tverrbånd som ofte er ganske utydelig. Larven er naken, mørkebrun, kremhvit på buken, med en bred, lysere stripe langs ryggen. Fargen blir mørkere etter overvintring.

Levevis

Vanlig barkmåler er vanlig i skog, hager og buskmark. Larvene, som overvintrer, kan finnes på mange ulike busker og løvtrær. De voksne målerne flyr om natten i juni – juli, og kommer gjerne til lys, de skremmes også lett ut om dagen.

Utbredelse

Arten finnes over det meste av Europa og også i Det nære østen. I Norge er den vanlig nord til Sør-Trøndelag.
FTOSX Desktop

FTOSX Desktop er en tidligere Linuxdistribusjon fra Italia som var basert på Fedora. Distribusjonen benyttet skrivebordsmiljøet KDE og hadde 32-biter x86 (i686) som plattform. 
Første versjon ble lansert 19. juni 2003. Siste versjon var 2004-rc1 som ble lansert 8. september 2004.
Rue de Patay

Rue de Patay er en gate i 13. arrondissement i Paris. Opprinnelsen til navnet er Jeanne d'Arcs seier over engelsmennene i slaget ved Patay.
Gaten begynner fra boulevard Masséna på høyde med porte de Vitry, og løper til rue de Domrémy, litt før Place Jeanne-d'Arc.
Lydmiksing

Lydmiksing benyttes til lydinnspilling, lydredigering og lydsystemer for å balansere volumene og frekvensene fra en eller flere lydkilder. Dette kan være musikkinstrumenter og vokalister i et band, orkesterseksjoner, programannonsører og journalister, publikumsstøy osv.
Noen ganger gjøres lydmiksing live av en lydtekniker, for eksempel på en rockekonsert eller andre musikkfremføringer hvor PA-system benyttes. En typisk konsert benytter to miksere, en plassert blant publikum for å mikse lyden som går gjennom hovedhøyttalerne, og en annen plassert på siden av scenen for miksing av monitorhøyttalere plassert rett foran utøverne så de kan høre hverandre.
Et annet eksempel på livemiksing er når en DJ mikser to LP-er sammen. Breakbeats lages ved å mikse sammen identiske "breaks". Ofte blir slutten av en forhåndsinnspilt sang mikset sammen med starten på en annen slik at overgangen blir sømløs, hvilket gjøres gjennom beat-matching eller beat-miksing, og gjerne også pitchkontroll.
I andre tilfeller gjøres lydmiksing i studio som en del av en flersporsinnspilling. Dette for å kunne produsere digitale eller analoge lydinnspillinger som en del av et album, en film eller et tv-program. Se: remix.
En lydmikser, eller miksepult, har mange rotérbare knotter (potensiometere) og volumslidere (hvilke også er potensiometere) som brukes for å forandre volumet, volumet på effekter som romklang og lignende, og (tonekontrollering) av de ulike frekvensene tilhørende lydsignalene. På de fleste miksere er alle kontrollere som gjelder for en enkelt lydkanal samlet i en vertikal kolonne. Større og mer komplekse miksere, sånn som de som benyttes i film og tv, kan ha hundrevis av kanaler. Idag har mange miksere, uavhengig av kostnad, automatiseringsfunksjoner som gjør at bevegelsene til kontrollerne utføres automatisk, ikke ulikt et pianola.
Lydmiksing på datamaskin blir også mer og mer populært. Flere og flere uavhengige artister benytter deres egne datamaskiner for digital innspilling og miksing. Lydredigering er ofte også foretatt på datamaskin..
En annen trend er å benytte 5.1, hvilket er "surround"-lyd. Dette krever seks lydkanaler: venstre, senter, høyre, venstre bak, høyre bak, og en egen kanal for lave frekvenser (subwoofer).  På det kommersielle marked er det bare DVD som har en standard for surroundlyd. Etterspørselen etter 5.1 innen lyd- og musikkproduksjon var en gang lite, men har i det siste økt dramatisk samtidig med introduksjonen av 7.1- og 9.1-surround.
Olbers' paradoks

Olbers' paradoks er et paradoks innen kosmologien, som konstaterer at det ikke er like lyst overalt på himmelen, som den gjennomsnittlige stjernens lysstyrke. Nattens mørke motsier at universet er uendeligt gammelt og uendelig stort, hvis det var så ville natthimmelen være lys av stjerner. Den tyske legen og privatastronomen Heinrich Wilhelm Olbers var ikke først (1823) med å spørre hvorfor det er mørkt om natten, men han har likevel fått gi navn til gåten.
London-frimerkene

London-frimerkene  var en serie på 8 frimerker som ble utgitt i av den norske regjeringen i Storbritannia under andre verdenskrig. De ble benyttet av de norske styrkene i Storbritannia, på norske handelsskip og av norske myndigheter utenlands under krigen. Restopplaget ble solgt i Norge i 1945-46.
Pink Flamingos

Pink Flamingos er en amerikansk kultfilm fra 1972 av John Waters. Den er kjent for sine kontroversielle sex- og voldsscener som brøt med en rekke av samtidens tabuer.

Handling

Divine (Divine) bor i ei rosa campingvogn sammen med hennes voksne sønn, Crackers (Danny Mills), og hennes overvektige mor, Edie (Edith Massey). Hun kjemper om å bli verdens mest perverse person, men møter sterk konkurranse fra paret Raymond Marble (David Lochary) og Connie Marble (Mink Stole), som driver et ulovlig adopsjonsfirma for lesbiske.

Produksjon

John Waters var ingen kjent regissør da han begynte på prosjektet. Han hadde stått bak et par undergrunnsfilmer og enkelte kortfilmer, men ingen av disse hadde nådd noen større suksess. Rolleliste bestå av ukjente skuespillerne, som stort sett var venner av Waters.
Budsjettet var bare på 12 000 dollar. For disse pengene skulle Waters lage noe som ingen blockbuster fra Hollywood ville tørre å lage. Idéen om at transvestittskuespilleren Divine skulle spise hundebæsj foran kamera, ble hjørnesteinen for hele handlingen i filmen, som består av de mest skitne scenene i filmhistorien.

Kontroversiell

Filmen ansees i dag som en av de mest oppskakende filmene noensinne. Den inneholder nære skildringer av incest, gestikulerende anus, blotting, en sexscene inkludert to levende kyllinger og den nevnte hundebæsjspisescenen.
Tafjordulykken (vise)

«Tafjordulykken» er en vise som omhandler raset som gikk i Tafjord 7. april 1934. Det finnes flere viser basert på ulykken i Tafjord. Denne versjonen her er spilt inn på platen Frem fra Glemselen kap.16 med Rita Engebretsen.
22. april

Navnedag

Oddgeir, Oddny
Ingeniørtropper

Ingeniørtropper (eller ingeniørsoldater) er en våpenart.
Ingeniørtroppenes oppgaver består i å bane vei for andre tropper, for eksempel å rydde landminer, å oppstille leirer og å bygge feltbroer. De arbeider i forreste rekke sammen med kamptroppene. En av deres viktigste oppgaver er også å bremse fiendtlige tropper ved mineutlegning og ved å sprenge broer og veier.
Den danske hærs ingeniørtropper er samlet i Ingeniørregimentet, forlagt til Skive Kaserne. Fra 1952 til 1997 var Jyske Ingeniørregiment kasernert på Randers Kaserne sammen med Jyske Telegrafregiment. I samme tidsrom var Sjællandske Ingeniørregiment kasernert på Farum Kaserne, sammen med Hærens ABC-skole.
Wen Zhenmeng

Wen Zhenmeng (kinesisk: 文震孟; pinyin: Wén Zhēnmeng; Wade–Giles: Wen Chen-meng, født i 1574 i Suzhou, død i 1636) var en maler, kalligraf, forfatter og hagearkitekt i den senere del av Ming-dynastiet.
Han kom fra en meget velstående bakgrunn; han var oldebarn av kunstneren Wen Zhengming (1470–1559) og storebror til Wen Zhenheng (1585–1645) - sistnevnte var forfatter av «Traktaten om overflødige ting».
Wen Zhenmeng gikk til topps i den keiserlige embedsmannseksamen, og ble dermed av nasjonal politisk betydning. I 1635 ble han Storsekretær - den høyestrangerende embedsmannsstillingen i keiserriket.
Wen Zhenmeng elsket hagestell, og hans egen hage i Suzhou ble kjent som «medisinfeltet». Hagen eksisterer fortsatt.
Blåfjelldalen

Blåfjellddalen er ei bygd i Vefsn, ca 25 km nord for Mosjøen. Bygda grenser i øst mot Blåfjellet (Vefsn), i vest og sør mot Steinhaugen, og i nord mot Smalburemma.

Historie

Den eldre bebyggelsen i Blåfjelldalen ble fjernet til fordel for militær aktivitet, da Drevjemoen militærleir ble etablert i 1912. Gården lå opprinnelig vest for dagens militærleir. Videreføringen av hovedbruket (br.nr.175) ble etablert i Dalmoen (br.nr.3) noen km lengre nord. Det er også utgått to andre parseller fra hovedbruket, nemlig Østerparten og Dalheim.
Hosabettu

Hosabettu er en mindre by i distriktet Dakshina Kannada i den indiske delststaten Karnataka. Byen ligger innen Moodabidris grenser.

Demografi

Etter Indias folketelling i 2001 hadde Hosabettu 5 916 innbyggere, av disse var 49 % menn og 51 % kvinner. Lesekyndigheten var på 74 %, høyere en Indias gjennomsnitt på 59,5 %: Hos menn: 78 % og kvinner: 70 %. I Hosabettu var 13 % under 6 år. De mest brukte språk var tulu, konkani og kannada.
Urmia

Urmia (også Orumiyeh eller Urumiah; persisk: ارومیه tyrkisk/aserbajdsjansk Urmiye, kurdisk Wurmê eller Urmiye) er en by i det nordvestlige Iran ved Urmiasjøen. Byen er administrativ hovedby i provinsen Vest-Aserbajdsjan og har rundt 1 583 255 innbyggere (2013). Urmia het tidligere Rezaiyeh. Byens befolkning består hovedsakelig av kurdere og aserere.
Vettre skole

Særpreg

Etter rehabilitering i 2005 er Vettre skole uten tradisjonelle klasserom, men med store trinnbaser. Til hver base hører to store grupperom. Dette gjør at skolen kan variere gruppestørrelser på en enkel måte og dermed få til stor variasjon i undervisningen og bedre tilpasset opplæring.

Historie

Vettre skole ble bygget så tidlig som i 1899 på tomt utskilt fra Wettre gård. Skolen er påbygget flere ganger, først i 1918. I 1956 var kapasiteten på skolen sprengt og man så seg nødt til å leie lokaler på Blakstad Bedehus. En ny skolebygning, tegnet av arkitekt Geir Grung, ble oppført i 1957. Denne bygningen ble påbygget i 1964. Skolen fikk nytt tilbygg i 1984.
Skolebygningen er i dag rehabilitert og har fått to nye tilbygg som er bygget på den gamle skolegårdens fotballbane (2005). Nye og tidsmessige uteområder sto ferdig i 2007